Kabarole Balonga flygtede fra Congo sammen med sin lillebror og endte i Danmark som 17-årig i 2006. Han kom derefter med lillebroderen i pleje hos Birthe Klitgaard, som er meget stolt over sin plejesøn. Han fik i dag sit svendebrev som murer. - Jeg er en stolt mor. Det er min dreng, siger hun til TV2/Nord. Den nybagte murer har kæmpet med sproget, men har alligevel klaret sin mureruddannelse efter kun fem år i Danmark. Han bor nu sammen med sin kæreste og etårige søn. Jeg vil gerne arbejde. Jeg vil have et godt liv i Danmark, siger Kabarole Balonga til TV2/Nord.

Referat:
22-årige Kabarole Balonga fik i dag sit svendebrev som murer. Og det er efter kun fem år i Danmark.